Sabrina Online

**Sabrina Online** on verkkosarjakuva, joka kertoo turrihahmo **Sabrinan** ja hänen tuntemiensa elämästä (päähenkilön tietokone on myös suuressa osassa sarjakuvassa, samoin Transformerit). Sarjakuvaa on piirtänyt jo vuodesta 1996 **[[Eric W. Schwartz]]** ja siitä on julkaistu yli 800 mustavalkoista strippiä ja joukko värillisiä sivuja vuoteen 2019 mennessä. Julkaisutahtina on ollut yleensä 3–6 strippiä kerran kuukaudessa. Sabrina Online on yksi vanhimmista edelleen julkaistavista nettisarjakuvista ja sitä on myös myyty kirjoina yhden vuoden sarjakuvastripit (noin 40) kirjaa kohden. Sarjakuva on saanut monta palkintoa Web Cartoonist’s Choice Awardista, mm. 2001 ”Parhaan romanttisen sarjakuvan” ja ”Parhaan antropomorfisen sarjakuvan” palkinnon.

## Päähenkilöt

;Sabrina
:Päähenkilö, raidallinen naishaisunäätä, joka on vaaleahiuksinen ja käyttää silmälaseja. Sabrina on ujo ja helposti nolostuva, ja nauttii Transformerien ja tietokoneiden (lähinnä Amiga-koneiden) keräilystä. Taidekoulusta valmistunut, tekee verkkosivuja ja grafiikkaa aikuisviihdestudiolla. Huolimatta pomonsa Zig Zagin tarjouksista hän ei ole suostunut esiintymään studion tuottamilla videoilla. Nykyisin naimisissa R.C.:n kanssa.

;Richard Conrad (R.C.)
:Harmaa miespesukarhu, ujo ja hyvin epävarma itsestään. Hän ja Sabrina tapasivat toisensa IRC-keskustelussa, mikä johti ensin pitkään seurustelusuhteeseen ja lopulta avioliittoon. R.C. antaa työkseen mikrotukea puhelimitse. Tällä alalla hän on Microsoftin hyväksymä ammattilainen ja hänen rakkautensa Microsoftiin tuotti aluksi hieman jännitettä hänen ja Sabrinan välille. Star Trekin ja ThunderCatsin fani.

;Amy the Squirrel
:Vaaleatukkainen naisorava. Amy on älykäs, itsenäinen ja erittäin suojeleva rakkaitaan, kuten poikaansa Timothya, kohtaan. Hän asui Sabrinan kanssa samassa asunnossa, kunnes tämä muutti yhteen R.C.:n kanssa.

;Thomas Woolfe
:Miespuolinen ketun ja suden hybridi, Amyn aviomies ja Timothyn isä. Hahmon on luonut Michael Higgins, jonka luvalla sitä käytetään.

;Tabitha
:Raidallinen naishaisunäätä, jolla on vaaleat hiukset ja letit. Sabrinan paljon nuorempi pikkusisko, ikäeroa noin kaksikymmentä vuotta. Hän on varhaiskypsä nuori tyttö joka käyttäytyy sen mukaisesti. Ulospäinsuuntautunut luonne, ja voi antaa viisaita ja syvällisiä neuvoja.

;Timothy Squirrel–Woolfe
:Miespuolinen oravan ja suden hybridi. Syntyi tammikuussa 2000. Hän on hyväkäytöksinen lapsi mutta metsästää torakoita ja tuhoaa Sabrinan Transformereita. Puhuu mongertaen kuten vauvat yleensä. Hänellä on kuitenkin hyvä muisti ja hän ymmärtää Transformereiden arvon.

;Zig Zag
:Naispuolinen haisunäädän ja valkotiikerin hybridi (isoisä oli valkoinen tiikeri). Hän on Sabrinan työnantaja ja ZZ-studioiden johtaja, korkealaatuisen pornografian tuottaja. Aluksi hän yritti houkutella Sabrinaa sekä pornonäyttelijäksi että seksisuhteeseen, mutta Sabrina torjui molemmat pyrkimykset. Sittemmin Zig Zag on luovuttanut tässä suhteessa ja kuvaa nyt Sabrinaa ainoaksi lähiystäväkseen, jonka kanssa ei ole ollut sängyssä. Hahmon on luonut Malcolm Earle (tunnettu paremmin Max Black Rabbitinä) ja sitä käytetään tämän luvalla.

;Max Black Rabbit
:Jänis, kokonaan musta. Oli ihastunut Sabrinaan, joka ei tiennyt sitä tunnustamisen jälkeenkään. Hän on paitsi kuvitteellinen hahmo myös Max Black Rabbitin turripersoona.

;Carli Chinchilla
:Violetinharmaa naischinchilla, lyhyet hiukset, ponihäntä ja silmälasit. Iloinen ja nopeasti puhuva, omistushaluinen aviomiestään Spikea kohtaan. Toisinaan hän puhuu internet-slangilla, mistä Spike ei pidä.

;Spike
:Susi, pitkä ja lihaksikas. Hän ei puhu paljoa mutta käyttää eleitä. Carlin aviomies.

;Eric Squirrel
:Ylipainoinen miesorava. Sarjakuvaa tekevän Eric W. Schwartzin turripersoona.

;Transformerit
:Sabrinan Transformer-lelut. Johtaja on Grimlock johtuen useista Optimus Prime -hahmoista, joille äänet jakautuivat lelujen vaaleissa. Heillä on oma tarina Toy Storyn tyyliin, eli he puhuvat ja liikkuvat. He yrittävät turhaan suojella itseään Timothylta, joka pureskelee niitä. Ainoastaan Sabrina, Zig Zag ja Timothy ovat nähneet niiden liikkuvan. He auttavat Sabrinaa hänen pulmissaan.

## Juoni lyhyesti

Sarjakuva alkaa messuilta, joilla on Sabrina – sarjakuvan päähenkilö. Sieltä nettiyhteyden saatuaan hän kokeilee IRC–keskustelua huonolla menestyksellä. Samaan aikaan Amy saa tietää olevansa raskaana poikaystävälleen Thomakselle. Silloin Sabrina tapaa netissä Carlin, jonka kanssa ystävystyy heti. Amyn raskauden johdosta Thomas muuttaa heidän luokse asumaan. Sabrina valmistuu taidekoulusta ja saa ensimmäisen työpaikkansa. Amy vie Thomaksen tapaamaan vanhempiaan.

Sabrina saa potkut työstään ja tapaa netissä tulevan poikaystävänsä, R.C.:n. Sabrina saa kuitenkin graafikon töitä Zig Zagin johtamalta aikuisviihdestudiolta. Myöhemmin Sabrina ja R.C. tapasivat toisensa tekniikkamessuilla ja Amy synnytti poikansa, Timothyn. Amy ja Thomas menivät naimisiin.

Zig Zag otti Sabrinan mukaansa liikematkalle, jossa hän tutustuu paremmin Sabrinaan. Matkan jälkeen Sabrina ja R.C. tapaavat jälleen kerran, minkä jälkeen he menevät Sabrinan kotiin. Myöhemmin Sabrina ja R.C. osallistuvat Zig Zagin järjestämiin juhliin (joissa selviää, että Sabrina on tähtimerkiltään neitsyt, syntynyt 15. syyskuuta). Ryöstöyrityksen jälkeen Sabrina tutustuu Zig Zagiin ja studioon vielä paremmin. Myöhemmin Sabrina ja R.C. alkoivat tutustua toisiinsa enemmän.

Seuraavaksi Sabrina vei pikkusiskonsa ja Timothyn ZZ-studiolle, josta Zig Zag oli tehnyt lapsiturvallisen. Vielä myöhemmin Sabrinan vanhemmat kutsuivat hänet ja R.C.:n illalliselle. Jälkeenpäin Sabrinan auto hajosi kesken matkan, jolloin hän joutui pyytämään apua Zig Zagilta, joka auttoi häntä saamaan uuden auton. Jälkeenpäin Sabrina vei isänsä ja poikaystävänsä Zig Zagin studioille. Sen jälkeen Sabrinan tietokone lopetti toimintansa ja hänen on lähetettävä osa siitä Saksaan. Zig Zag houkuttelee Sabrinan pitämään hänen kanssaan tyttöjen illan, jolloin Sabrina ymmärtää, että Zig Zag on hänelle tärkeä ja myös päinvastoin.

Asiat mutkistuvat, kun Sabrinan äiti haluaa tavata Zig Zagin ja kutsuu hänet illalliselle. Sabrina yllättyy, kun Zig Zag saapuu asiallisen näköisenä vanhempien asunnolle. Uuden Transformers-elokuvan tultua elokuvateatteriin Sabrina oli katsomassa sitä.

## Lähteet
* Sabrina-Onlinen virallinen sivusto
* Rigby-Jones – Sabrina-strippiarkisto
* Dionaea – Sabrina-strippiarkisto
* Web Cartoonist’s Choice Award Voittajat ja ehdokkaat 2001 
* Web Cartoonist’s Choice Award Voittajat ja ehdokkaat 2002 
* Web Cartoonist’s Choice Award Seremonia 2003 
* Web Cartoonist’s Choice Award Tulokset 2004